text: 35-årig far og to børn fundet døde
  19 marts 2018 kl. 20.08
  Tre personer er fundet døde - en far og hans to børn. Politiet var mandag aften massivt til stede ved mandens bopæl. 
  
  Sydøstjyllands Politi var mandag aften massivt til stede på Frydsvej i Kolding. En 35-årig mand og hans to børn var fundet døde på mandens bopæl. Børnene er tre og fem år. 
  Politiet har afspærret to huse på Frydsvej, og teknikere iført heldragter arbejder på stedet og går ind og ud af husene. Afspærringen bevogtes af hjemmeværnsfolk.
  Sydøstjyllands politi har iværksat en efterforskning, og politiet har mandag aften ikke yderligere oplysninger i sagen. - Det er af hensyn til omstændighederne og den videre efterforskning, siger efterforskningsleder Carit Andersen, Sydøstjyllands Politi, til TV SYD. 
  Billeder og video i denne artikel er optaget mandag klokken 20.45.
  
  35-årig mand og 2 børn fundet døde https://t.co/xIZHQfFndG
  
  